b'\n_START_ARTICLE_\nIzsiljevalsko programje\n_START_PARAGRAPH_\nIzsiljevalsko programje ali izsiljevalski virus (angle\xc5\xa1ko ransomware) je vrsta \xc5\xa1kodljivega programja, ki je nalo\xc5\xbeeno na ra\xc4\x8dunalnik brez vednosti uporabnika. Ko se aktivira, uporabnik prejme ukaza od izsiljevalca za pla\xc4\x8dilo odkupnine (obi\xc4\x8dajno v digitalni valuti bitcoin), v zameno za nerazkritje ali odklenitev (de\xc5\xa1ifriranje) datotek na ra\xc4\x8dunalniku. Ra\xc4\x8dunalni\xc5\xa1ki sistem se povrne v delujo\xc4\x8de stanje po pla\xc4\x8dilu, vendar ima napadalec popoln nadzor, zato ni zagotovila, da se bo to zares zgodilo.\n_START_SECTION_\nNajbolj poznane gro\xc5\xbenje\n_START_PARAGRAPH_\nMed najbolj poznane izsiljevalske viruse sodijo TeslaCrypt 3.0, Locky, CryptoWall, CryptoLocker in zadnje \xc4\x8dase \xc5\xa1e Zepto virus. Prvega dobimo na ra\xc4\x8dunalnik preko elektronske po\xc5\xa1te v ZIP priponkah, drugega pa v obliki la\xc5\xbenih ra\xc4\x8dunov, Word in Excel datotek, ki vsebujejo makro programe, ki na ra\xc4\x8dunalnik namestijo virus._NEWLINE_Po podatkih nacionalnega odzivnega centra za omre\xc5\xbene incidente SI-CERT so v letu 2016 pri\xc4\x8da pravi poplavi izsiljevalskih virusov. Samo v enem mesecu so prejeli skoraj 300 prijav oku\xc5\xbeb.\xc2\xa0\xc2\xbbOku\xc5\xbeene\xc2\xab\xc2\xa0so bile \xc5\xa1ole, knji\xc5\xbenice, zdravstveni domovi, mestne ob\xc4\x8dine, manj\xc5\xa1a in velika podjetja (ki so utrpela veliko finan\xc4\x8dno \xc5\xa1kodo) ter tudi \xc5\xa1tevilni posamezniki.'